钦定古今图书集成/明伦汇编/官常典/第603卷 > 徐纮
## 钦定古今图书集成/明伦汇编/官常典/第603卷 > 徐纮

按《武进县志》：“纮字朝文，绩之后。纮性孝友，负才嗜义。
弘治庚戌进士，由刑部主事陞广东按察司佥事，分
巡岭南东道。时陈宪章讲圣贤之学，纮躬式其庐，事
必咨而后行。请立宋慈元皇后庙，建周元公书院，修
张曲江祠，筑堤以捍海潮白沙，为赋八景诗贻之。岭
南地连山海，蛮蜑杂居，吏多不捡，纮引绳批根，发摘”
奸伏，墨吏望风解绶去。升云南按察副使，卒于官。所
著有《皇明琬琰录》。